
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1124 


8 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 30913/ΔΙΟΕ 314/9.5.2003 υπουργι¬ 
κής απόφασης σχετικά με τη «Συγκρότηση Επιτρο¬ 
πής Διαχείρισης Ειδικού Λογαριασμού». 1 

Έγκριση Πειθαρχικού Κανονισμού του Γεωτεχνικού 
Επιμελητηρίου Ελλάδας (ΓΕΩΤ.Ε.Ε.) - Ν.Π.Δ.Δ.» ... 2 

Συμπλήρωση της Υ10α/ΓΠ 113199/1.2.2003 κοινής 

υπουργικής απόφασης. 3 

Τροποποίηση της ΥΙΟα/ΓΠ 123465/30.12.2002 κοινής 
υπουργικής απόφασης. 4 


Τροποποίηση της ΥΠΠΟ/ΔΙΟΙΚ/16968/27-3-2001 από¬ 
φασης σχετικά με τη χρήση, αξιοποίηση και εκμετάλ¬ 
λευση για πολιτιστικούς ή άλλους συναφείς σκοπούς 
των αποθηκών του Α' προβλήτα του Λιμένος Θεσσα¬ 
λονίκης που έχουν διαμορφωθεί σε πολιτιστικά κτί¬ 
ρια και των υπαίθριων χώρων του ίδιου προβλήτα... 5 

Κατοχή και χρήση ανιχνευτών μετάλλων και λοιπών ορ¬ 
γάνων διασκόπησης του υπεδάφους, του βυθού ή 

του πυθμένα. 6 

Συγκρότηση Οργανωτικής Επιτροπής (Ν.Π.Ι.Δ.) Παγκό¬ 
σμιου Πρωταθλήματος Ιστιοπλοΐας ατόμων με ανα¬ 
πηρία σύμφωνα με το Ν.2725/1999 άρθρο 53, όπως 
τροποποιήθηκε με το Ν.3057/2002 άρθρο 77 παρ. 8. 7 
Τροποποίηση της 23072/23.8.2002 (ΦΕΚ 1111/Β/23.8. 
2002) κοινής υπουργικής απόφασης περί «Συγκρό¬ 
τησης Εθνικής Επιτροπής Σχολικού Αθλητισμού 
(ΕΣΑΘ) και όπως αυτή τροποποιήθηκε με την 
30308/7.11.2003 (ΦΕΚ 1467/Β/21.11.2002) Κ.Υ.Α.». 8 


ΑΠΟΦΑΣΕΙ Σ 

Αριθ. 53679/ΔΙΟΕ 403 (1) 

Συμπλήρωση της 30913/ΔΙΟΕ 314/9.5.2003 υπουργικής 
απόφασης σχετικά με τη «Συγκρότηση Επιτροπής Δια¬ 
χείρισης Ειδικού Λογαριασμού». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν. 1558/1985 «Κυβέρνηση και Κυβερνητικά Όρ¬ 
γανα « όπως τροποποιήθηκε και ισχύει. 


β. του Π Λ. 437/1985 (άρθρο 4) «Καθορισμός και ανακα¬ 
τανομή αρμοδιοτήτων Υπουργείων». 

γ. του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ.165/Τ.Α/14.7.2000). 

δ. του Π .Δ.81 /2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ.57/Τ.Α/21.3.2002). 

ε. του Π.Δ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση Γε¬ 
νικής Γραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερι- 
κών»(ΦΕΚ.140/τ.Α/17.6.2002). 

στ. του άρθρου 57 του Ν.2324/1995 «Τροποποίηση της 
νομοθεσίας για το Χρηματιστήριο Αξιών, Οργάνωση της 
Επιτροπής Κεφαλαιαγοράς σύστημα εγγύησης καταθέ¬ 
σεων και άλλες διατάξεις» (ΦΕΚ. 146/Τ.Α/17.7.1995). 

ζ. του άρθρου 44 του Ν.2873/2000 «Φορολογικές ελα¬ 
φρύνσεις και απλουστεύσεις και άλλες διατάξεις» 
(ΦΕΚ.285/Τ.Α/2000). 

η. του άρθρου 19 του Ν.2954/2001 «Φορολογικές ρυθ¬ 
μίσεις, αμοιβαία κεφάλαια κ.λ.π.» (ΦΕΚ. 255/Τ.Α/2.11. 
2001 ). 

2. ΤοέργοτηςΣΑΕ-024-του Προγράμματος Δημοσίων 
Επενδύσεων καιτην 22991/4-4-2003 απόφαση του Υπουρ¬ 
γού Οικονομίας και Οικονομικών. 

3. Το από 8/5/2003 έγγραφο του Πανελληνίου Συλλόγου 
Μονίμων Υπαλλήλων του Υπουργείου Οικονομίας και Οι¬ 
κονομικών (τ.ΥΠΕΟΟ). 

4. Την 30913/ΔΙΟΕ 314/9.5.2003 απόφαση «Συγκρότη¬ 
ση Επιτροπής Διαχείρισης Ειδικού Λογαριασμού» (ΦΕΚ. 
737/Τ.Β/10.6.2003). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Συμπληρώνουμε την 30913/ΔΙΟΕ 314/9.5.2003 απόφα¬ 
σή μας που αναφέρεται στη «Συγκρότηση Επιτροπής Δια¬ 
χείρισης Ειδικού Λογαριασμού» και ορίζουμε το Σπυρί¬ 
δωνα Σκουλάτο, μόνιμο υπάλληλο με Α’ βαθμό του Κλά¬ 
δου ΤΕ4 Πληροφορικής ως μέλος της Γραμματείαςτης. 

Κατά τα λοιπά ισχύει η 30913/ΔΙΟΕ 314/9.5.2004 από¬ 
φασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 247402 (2) 

Έγκριση Πειθαρχικού Κανονισμού του Γεωτεχνικού Επι¬ 
μελητηρίου Ελλάδας (ΓΕΩΤ.Ε.Ε.) - Ν.Π.Δ.Δ.». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, "Κυβέρνηση και Κυ¬ 
βερνητικά Όργανα" (ΦΕΚ Α 137) όπως αυτό προστέθηκε 
με το άρθρο 27 του Ν. 2081 /92 (ΦΕΚ Α 154) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚ Α 38). 

β) Της παρ. 7 του άρθρου 17 του Ν. 1474/1984 (ΦΕΚΑ 
128), "Τροποποίηση του ιδρυτικού νόμου του Γεωτεχνι¬ 
κού Επιμελητηρίου Ελλάδας και άλλες διατάξεις" όπως 
αντικαταστάθηκε με την παρ. 2 του άρθρου 29 του Ν. 
2945/2001 (ΦΕΚΑ 223). 

2. Το απόσπασμα πρακτικών (θέμα 5ο) της τρίτης (3ης) 
συνεδρίασηςτουΔιοικητικούΣυμβουλίουτου ΓΕΩΤ.Ε.Ε.- 
Ν.Π.Δ.Δ. στις 3.3.2003. 

3. Την από 5/4/2003 απόφαση της Γενικής Συνέλευσης 
των Αντιπροσώπων των κλάδων του ΓΕΩΤ.Ε.Ε. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Ν.Π.Δ.Δ. Γεωτεχνικού Επιμελητηρίου Ελλάδας 
(ΓΕΩΤ.Ε.Ε.) και του κρατικού προϋπολογισμού, αποφασί¬ 
ζουμε: 

Εγκρίνουμε τον Πειθαρχικό Κανονισμό του Γεωτεχνι¬ 
κού Επιμελητηρίου Ελλάδας που καταρτίσθηκε από το Δι¬ 
οικητικό Συμβούλιό του και ψηφίστηκε από τη Γενική Συ¬ 
νέλευση των αντιπροσώπων των κλάδων του Επιμελητη¬ 
ρίου αυτού, ως εξής: 

ΠΕΙΘΑΡΧΙΚΟΣ ΚΑΝΟΝΙΣΜΟΣ 
ΓΕΩΤΕΧΝΙΚΟΥ ΕΠΙΜΕΛΗΤΗΡΙΟΥ ΕΛΛΑΔΑΣ (ΓΕΩΤ.Ε.Ε.) 

Α. ΔΙΩΞΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 

Άρθρο 1 

Δίωξη πειθαρχικών παραπτωμάτων 

1. Η δίωξη και τιμωρία των πειθαρχικών παραπτωμάτων 
των μελώντου Γεωτεχνικού Επιμελητηρίου Ελλάδας απο¬ 
τελεί καθήκον των πειθαρχικών οργάνων του άρθρου 17 
του Ν. 1474/84 και η παράβαση του καθήκοντος αυτού 
συνιστά κατά την παρ. 2 του άρθρου 16 του ως άνω νόμου 
πειθαρχικό παράπτωμα. 

2. Δεν επιτρέπεται δεύτερη δίωξη για το ίδιο πειθαρχικό 
παράπτωμα. 

Άρθρο 2 

Σχέση πειθαρχικού παραπτώματος και ποινής 

1. Για κάθε πειθαρχικό παράπτωμα επιβάλλεται μια μό¬ 
νο πειθαρχική ποινή. Σε κάθε μέλος με την ίδια πειθαρχι¬ 
κή απόφαση επιβάλλεται μια μόνο ποινή. 

2. Αν το πειθαρχικό όργανο επιλαμβάνεται για περισσό¬ 
τερα πειθαρχικά παραπτώματα, με την πειθαρχική από¬ 
φαση επιβάλλεται μία μόνο ποινή στο μέλος του 
ΓΕΩΤ.Ε.Ε. 


3. Κατά την επιμέτρηση των πειθαρχικών ποινών λαμ- 
βάνονται υπόψη οι κανόνες και οι αρχές του ποινικού δι¬ 
καίου και της ποινικής δικονομίας, ιδίως αυτές που αφο¬ 
ρούν: 

α. Τις ελαφρυντικές ή επιβαρυντικές περιστάσεις για 
την επιμέτρηση της ποινής. 

β. Την έμπρακτη μετάνοια. 

γ. Την πραγματική και νομική πλάνη. 

δ. Την επιείκεια υπέρ του πειθαρχικώς διωκομένου. 

ε. Την προστασία δικαιολογημένων συμφερόντων ως 
λόγο που αίρει τον πειθαρχικό χαρακτήρα δυσμενών κρί¬ 
σεων, εκφράσεων και εκδηλώσεων, εκτός αν συνιστούν 
το πειθαρχικό παράπτωμα της ασυμβίβαστης διαγωγής 
με την επιστημονική αξιοπρέπεια και τους κανόνες της 
επαγγελματικής δεοντολογίας. 

Β. ΣΥΓΚΡΟΤΗΣΗ ΚΑΙ ΛΕΙΤΟΥΡΓΙΑ 
ΠΕΙΘΑΡΧΙΚΩΝ ΣΥΜΒΟΥΛΙΩΝ 

Άρθρο 3 

Συγκρότηση Πειθαρχικών Συμβουλίων 

1. Τα Πειθαρχικά Συμβούλια (Πρωτοβάθμιο και Δευτε¬ 
ροβάθμιο) του ΓΕΩΤ.Ε.Ε. απαρτίζονται από πέντε (5) αι¬ 
ρετά μέλη, ένα (1) από κάθε κλάδο, εκλεγόμενα με ισά¬ 
ριθμα αναπληρωματικά μέλη από τη Γ ενική Συνέλευση 
των Αντιπροσώπων κατά την πρώτη μετά τις εκλογές σύ- 
γκλήσή της, σύ μφωνα με τις διατάξεις του άρθρου 17 του 
Ν. 1474/84 και του άρθρου 17τουΠ.Δ. 334/85. 

2. Στην πρώτη συνεδρίασή τους, που γίνεται εντός τριά¬ 
ντα (30) ημερών από την εκλογή τους με ευθύνη του Προ¬ 
έδρου του Διοικητικού Συμβουλίου του ΓΕΩΤ.Ε.Ε., τα 
Πειθαρχικά Συμβούλια εκλέγουν τον Πρόεδρο και τον 
Αναπληρωτή του μεταξύ τωντακτικών μελώντους. Σε πε¬ 
ρίπτωση που η προθεσμία αυτή παρέλθει άπρακτη, το Δι¬ 
οικητικό Συμβούλιο του ΓΕΩΤ.Ε.Ε. υποχρεούται, στην 
πρώτη μετά την παρέλευση της προθεσμίας αυτής συνε¬ 
δρίασή του, να επιλέξει τον Πρόεδρο και τον Αναπληρω¬ 
τή του Πειθαρχικού Συμβουλίου με κλήρωση διενεργού- 
μενη μεταξύ των τακτικών μελών του. 

Άρθρο 4 

Αναπλήρωση Προέδρων και μελών των Πειθαρχικών 
Συμβουλίων 

1. Τον Πρόεδρο του Πειθαρχικού Συμβουλίου απάντα ή 
κωλυόμενο αναπληρώνει ως προςτα καθήκοντα του Προ¬ 
έδρου ο Αναπληρωτής του, ενώ, κατά τα λοιπά, αναπλη¬ 
ρώνεται από το αναπληρωματικό μέλος του κλάδου του. 

2. Τα τακτικά μέλη των Πειθαρχικών Συμβουλίων απά¬ 
ντα ή κωλυόμενα αναπληρώνονται από τα αντίστοιχα 
αναπληρωματικά μέλη του κλάδου τους. Στις περιπτώ¬ 
σεις που κωλύονται το τακτικό και το αναπληρωματικό μέ¬ 
λος ενός ή δύο κλάδων η αναπλήρωσή τους μπορεί να γί¬ 
νει με αναπληρωματικά μέλη άλλου κλάδου με κλήρωση, 
που γίνεται από τον Πρόεδρο του Πειθαρχικού Συμβουλί¬ 
ου παρουσία του Προέδρου του Δ.Σ. και του Διευθυντού 
του ΓΕΩΤ.Ε.Ε. 

Άρθρο 5 

Έδρα και Απαρτία Συνεδριάσεων 
των Πειθαρχικών Συμβουλίων 

1. Οι συνεδριάσεις των Πειθαρχικών Συμβουλίων γίνο¬ 
νται στην Έδρατου Επιμελητηρίου και κατ’ εξαίρεση στην 
έδρα Περιφερειακού Παραρτήματος, ύστερα από αίτιο- 

λογημένη πρόταση του Προέδρου τους και απόφαση του 
Διοικητικού Συμβουλίου του ΓΕΩΤ.Ε.Ε. 

2. Τα Πειθαρχικά Συμβούλια βρίσκονται σε απαρτία και 
αποφασίζουν νόμιμα όταν παρίστανται και τα πέντε μέλη 
τους με την σύνθεση του άρθρου 4 του παρόντος πειθαρ¬ 
χικού κανονισμού και οι αποφάσεις παίρνονται με απόλυ¬ 
τη πλειοψηφία. 

3. Σε περιπτώσεις αποχώρησης για οποιοδήποτε λόγο 
ενός ή περισσοτέρων μελών η συνεδρίαση διακόπτεται 
και επαναλαμβάνεται εντός δέκα (10) ημερών με πρό¬ 
σκληση του Προεδρεύοντος με τα ίδια θέματα και στην 
ίδια αίθουσα. Κατά την επανάληψη της Συνεδρίασης το 
Συμβούλιο βρίσκεται σε απαρτία όταν παρίστανται του¬ 
λάχιστον τρία (3) μέλη από την προβλεπόμενη στην πα¬ 
ράγραφο 2 σύνθεσή του, αλλά οι αποφάσεις παίρνονται 
με την απόλυτη πλειοψηφία του συνόλου του αριθμού 
των μελών του. 

Άρθρο 6 

Αρμοδιότητα του Δευτεροβάθμιου 
Πειθαρχικού Συμβουλίου 

1. Στην αρμοδιότητα του Δευτεροβάθμιου Πειθαρχικού 
Συμβουλίου υπάγεται η εκδίκαση εφέσεων κατά των απο¬ 
φάσεων του Πρωτοβάθμιου Πειθαρχικού Συμβουλίου. 

2. Δικαίωμα έφεσης κατά απόφασης του Πρωτοβάθμι¬ 
ου Πειθαρχικού Συμβουλίου υφίσταται μόνο για τις περι¬ 
πτώσεις των εδαφίων (β), (γ) και (δ) της παραγράφου 3 
του άρθρου ΙθτουΝ. 1474/84. 

3. Το Δευτεροβάθμιο Πειθαρχικό Συμβούλιο μπορεί να 
αποφασίσει είτε να διενεργήσει, δια του οριζομένου από 
αυτό μέλους του, πειθαρχική ανάκριση με σκοπό τη νέα 
εξέταση της πειθαρχικής υπόθεσης που τέθηκε υπό την 
κρίση του, είτε να προχωρήσει άμεσα στην επικύρωση, 
μεταρρύθμιση ή εξαφάνιση της εκκαλούμενης απόφα¬ 
σης, εφαρμόζοντας, αναλόγως, τις διατάξεις των άρθρων 
128, 129,130,131,132,133 και 134 του Υπαλληλικού Κώ¬ 
δικα (Ν.2683/1999). 

4. Η πειθαρχική διαδικασία, ενώπιοντου Δευτεροβάθμι¬ 
ου Πειθαρχικού Συμβουλίου, ολοκληρώνεται εντός τρι¬ 
μήνου από την ημερομηνία υποβολής της έφεσης, οι δε 
αποφάσεις του είναι αμετάκλητες και κοινοποιούνται με 
μέριμνα του Προέδρου του στο Διοικητικό Συμβούλιο του 
ΓΕΩΤ.Ε.Ε. για εκτέλεση και στους ενδιαφερομένους. 

Γ. ΠΕΙΘΑΡΧΙΚΗ ΔΙΑΔΙΚΑΣΙΑ 

Άρθρο 7 

Από κοινού κρίση πειθαρχικών παραπτωμάτων 

1. Περισσότερα του ενός πειθαρχικά παραπτώματα του 
ίδιου μέλους μπορεί κατά την κρίση του πειθαρχικού ορ¬ 
γάνου να κρίνονται ενιαία. 

2. Περισσότερα μέλη του ΓΕΩΤ.Ε.Ε. που διώκονται για 
το ίδιο ή για συναφή πειθαρχικά παραπτώματα μπορεί να 
κρίνονται ενιαία κατά την κρίση των Πειθαρχικών Συμ¬ 
βουλίων. 

Άρθρο 8 

Άσκηση πειθαρχικής δίωξης 

1. Η πειθαρχική δίωξη των μελών του ΓΕΩΤ.Ε.Ε., για τα 
αναφερόμενα στο άρθρο 16 του Ν. 1474/84 πειθαρχικά 
παραπτώματα, ασκείται αυτεπάγγελτα από το Πρωτο¬ 
βάθμιο Πειθαρχικό Συμβούλιο ή ύστερα από γραπτή κα¬ 
ταγγελία του Προέδρου του, των άλλων Οργάνωντου ΓΕ¬ 
ΩΤ.Ε.Ε., μέλους του Επιμελητηρίου και οποιουδήποτε 
τρίτου. 


2. Η πειθαρχική δίωξη αρχίζει με την κλήση του εγκα- 
λούμενου μέλους σε απολογία και η πειθαρχική διαδικα¬ 
σία ολοκληρώνεται ενώπιοντου Πρωτοβάθμιου Πειθαρ¬ 
χικού Συμβουλίου, εντός τετραμήνου από την έναρξη της 
πειθαρχικής δίωξης. 

Άρθρο 9 

Προκαταρκτική Διαδικασία 
και Ένορκη Διοικητική Εξέταση 

1. Το Πρωτοβάθμιο Πειθαρχικό Συμβούλιο προβαίνει, 
δια του Προέδρου του ή άλλου μέλους οριζόμενου από 
αυτό, σε κάθε αναγκαία κατά την κρίση του προκαταρκτι¬ 
κή έρευνα και ένορκη διοικητική εξέταση, κατ’ ανάλογη 
εφαρμογή των διατάξεων των άρθρων 126 και 127 του 
Υπαλληλικού Κώδικα (Ν.2683/1999), για τα καταγγελλό¬ 
μενα πειθαρχικά παραπτώματα, δικαιούμενο να καλεί και 
να εξετάζει μάρτυρες, να ζητάτηνπροσκόμιση εγγράφων 
και να διατάσσειτη διενέργεια αυτοψίας ή πραγματογνω¬ 
μοσύνης. 

2. Ο Πρόεδρος του Πρωτοβάθμιου Πειθαρχικού Συμ¬ 
βουλίου, όταν διαβιβαστούν σε αυτόν τα πορίσματα της 
προκαταρκτικής διαδικασίας και κρίνει ότι η υπόθεση εί¬ 
ναι ώριμη για συζήτηση, την εισάγει στο Πειθαρχικό Συμ¬ 
βούλιο, για να αποφασίσει την κλήση σε απολογία του 
διωκόμενου μέλους ή την απαλλαγή του χωρίς απολογία. 

Άρθρο 10 

Κλήση σε απολογία 

1. Πειθαρχική ποινή δεν επιβάλλεται, εάν το μέλος κατά 
του οποίου ασκείται πειθαρχική δίωξη δεν κληθεί προη¬ 
γουμένως από τον Πρόεδρο του Πειθαρχικού Συμβουλί¬ 
ου σε έγγραφη απολογία. Η εξέταση του διωκομένου κα¬ 
τά το στάδιο της προκαταρκτικής διαδικασίας δεν ανα¬ 
πληρώνει την κλήση σε απολογία. 

2. Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται εύλογη 
προθεσμία υποβολής της απολογίας. Η προθεσμία αυτή 
δεν μπορεί να είναι μικρότερη από δεκαπέντε μέρες, η 
οποία μπορεί να παραταθεί μία μόνο φορά και έως το δι¬ 
πλάσιο της αρχικής προθεσμίας, μετά από αιτιολογημένη 
έγγραφη αίτηση του διωκομένου. Εκπρόθεσμη υποβολή 
απολογίας λαμβάνεται υποχρεωτικώς υπόψη, εφόσον 
υποβληθεί πριν από την έκδοση της απόφασης. 

3. Ο καλούμενος σε απολογία δικαιούται, πριν από την 
υποβολή της, να λάβει πλήρη γνώση του φακέλου της πει¬ 
θαρχικής υπόθεσης. 

4. Μετά την κλήση σε απολογία του διωκόμενου η υπό¬ 
θεση πρέπει να περατωθεί με την έκδοση απόφασης. 

Άρθρο 11 

Απολογία - Εκδίκαση - 
Παράσταση διωκομένου - Απόφαση 

1. Η απολογία υποβάλλεται εγγράφως. Ενώπιον των 
Πειθαρχικών Συμβουλίων επιτρέπεται στο διωκόμενο και 
η προφορική συμπληρωματική απολογία. 

2. Η απολογία παραδίδεται με απόδειξη στο όργανο το 
οποίο καλεί σε απολογία. Μπορεί όμως και να αποσταλεί 
ταχυδρομικώς με συστημένη επιστολή. Στην τελευταία 
περίπτωση το εμπρόθεσμο της υποβολής κρίνεται από 
την ημερομηνία ταχυδρόμησης. 

3. Με την απολογία του το μέλος του ΓΕΩΤ.Ε.Ε. έχει δι¬ 
καίωμα να ζητήσει εύλογη προθεσμία για να υποβάλει έγ¬ 
γραφα στοιχεία. Η παροχή της προθεσμίας και η διάρκειά 

της εναπόκεινται στην κρίση του οργάνου το οποίο καλεί 
σε απολογία. 

4. Μετά την υποβολή της απολογίας ή την παρέλευση 
άπρακτης της προθεσμίας υποβολής της, ο Πρόεδρος 
του Πειθαρχικού Συμβουλίου ορίζει με πράξη του την 
ημερομηνία συζήτησης της υπόθεσης. Η ημέρα, η ώρα 
και ο τόπος της συνεδρίασης γνωστοποιείται εγγράφως 
στο διωκόμενο πριν από τέσσερις τουλάχιστον ημέρες. 

5. Το διωκόμενο μέλος έχει το δικαίωμα να παραστεί αυ¬ 
τοπροσώπως ή να παρασταθεί δια ή μετά του πληρεξου¬ 
σίου δικηγόρου. Η μη προσέλευση του διωκόμενου δεν 
εμποδίζει την εξέλιξη της διαδικασίας. 

6. Αν το Πρωτοβάθμιο Πειθαρχικό Συμβούλιο κρίνει 
ανεπαρκή τα αποδεικτικά στοιχεία αναβάλλει την κρίση 
της υπόθεσης και διατάσσει συμπληρωματική συγκέ¬ 
ντρωση αποδεικτικών στοιχείων. 

7. Η απόφαση του Πρωτοβάθμιου Πειθαρχικού Συμ¬ 
βουλίου, με επιμέλεια του Προέδρου του, κοινοποιείται 
στο Διοικητικό Συμβούλιο του ΓΕΩΤ.Ε.Ε., και στον πει¬ 
θαρχικούς διωχθέντα και υπόκειται σε έφεση. Δικαίωμα 
έφεσης έχει το μέλος που τιμωρήθηκε και το Διοικητικό 
Συμβούλιοτου ΓΕΩΤ.Ε.Ε., υπέρτης Διοίκησης ή υπέρ του 
μέλους. Η έφεση ασκείται μέσα σε προθεσμία τριάντα 
(30) ημερών από την κοινοποίηση της απόφασης σ’ αυ¬ 
τούς, άλλως καθίσταται τελεσίδικη και άμεσα εκτελεστή. 

Άρθρο 12 

Εξαίρεση μελών Πειθαρχικών Συμβουλίων 

1. Το μέλοςτου ΓΕΩΤ.Ε.Ε. κατάτου οποίου ασκείται πει¬ 
θαρχική δίωξη μπορεί να ζητήσει με αίτησή του την εξαί¬ 
ρεση μέχρι δύο μελών του Πρωτοβάθμιου Πειθαρχικού 
Συμβουλίου, καθώς και του Δευτεροβάθμιου Πειθαρχι¬ 
κού Συμβουλίου. Η αίτηση αυτή, που υποβάλλεται δύο 
τουλάχιστον ημέρες πριν από την συζήτηση της υπόθε¬ 
σης, πρέπει να περιέχει κατά τρόπο σαφή και συγκεκρι¬ 
μένο τους λόγους της εξαίρεσης και να συνοδεύεται από 
τα στοιχεία με τα οποία αυτοί αποδεικνύονται. 

2. Κατά την εκδίκαση της αίτησης περί εξαιρέσεως των 
μελών από το Πειθαρχικό Συ μβούλιο παρίστανται τα ανα¬ 
πληρωματικά μέλη αυτώντων οποίων ζητείταιη εξαίρεση. 
Μπορεί, επίσης, να παρίσταται και ο αϊτών. Τα μέλη που 
εξαιρούνται αντικαθίστανται από τα αναπληρωματικά 
τους. 

Άρθρο 13 

Παράσταση Νομικών Συμβούλων ή Δικηγόρων 

Στις συνεδριάσεις των Πειθαρχικών Συμβουλίων μπο¬ 
ρεί να παρίστανται συμβουλευτικά, χωρίς ψήφο, ο νομι¬ 
κός σύμβουλος του ΓΕΩΤ.Ε.Ε. ή άλλοι δικηγόροι, τουλά¬ 
χιστον παρ’ εφέταις, οριζόμενοι από το Διοικητικό Συμ¬ 
βούλιο του ΓΕΩΤ.Ε.Ε. 

Δ. ΓΕΝΙΚΕΣ ΔΙΑΔΙΚΑΣΤΙΚΕΣ ΔΙΑΤΑΞΕΙΣ 

Άρθρο 14 

Κοινοποιήσεις στο διωκόμενο 

Η κλήση σε απολογία και κάθε πρόσκληση ή ειδοποίη¬ 
ση του διωκόμενου επιδίδονται με δημόσιο όργανο στον 
ίδιο προσωπικά ή στην κατοικία του, σε πρόσωπο με το 
οποίο συνοικεί. Εάν δεν καταστεί δυνατή η επίδοση, το έγ¬ 
γραφο της κλήσης σε απολογία τοιχοκολλάται στην κα¬ 
τοικία του ή στο κατάστημα της υπηρεσίας του μέλους 
(αν αυτό είναι δημόσιος υπάλληλος ή υπάλληλος 


Ν.Π.Δ.Δ.) και συντάσσεται πρωτόκολλο που υπογράφε¬ 
ται από ένα μάρτυρα. Για την επίδοση αυτή συντάσσεται 
αποδεικτικό. Σε περίπτωση άρνησης παραλαβής, αυτός 
που διενεργεί την επίδοση συντάσσει πράξη στην οποία 
βεβαιώνεται η άρνηση. 

Άρθρο 15 

Εκτίμηση αποδείξεων 

1. Το πειθαρχικό όργανο εκτιμά ελευθέρως τις αποδεί¬ 
ξεις. Για να μορφώσει την κρίση του, μπορεί να λάβει 
υπόψη του και αποδεικτικά στοιχεία που δεν προκύπτουν 
από την πειθαρχική διαδικασία, αλλά από άλλη νόμιμη 
διαδικασία, εφόσον έλαβε γνώση τους ο διωκόμενος. 

2. Συναφή πειθαρχικά παραπτώματα, τα οποία διαπι¬ 
στώνονται κατά την εκτίμηση των αποδείξεων, μπορούν 
να αποτελέσουν αντικείμενο της ίδιας πειθαρχικής κρί¬ 
σης, μόνο εφόσον ο διωκόμενος κληθεί σε απολογία και 
γι’ αυτά. 

3. Η κρίση πρέπει να στηρίζεται σε αποδεδειγμένα 
πραγματικά γεγονότα και να είναι ειδικώς αιτιολογημένη. 

Άρθρο 16 

Πειθαρχική απόφαση 

1. Η πειθαρχική απόφαση διατυπώνεται εγγράφως. 

2. Στην απόφαση μνημονεύονται: α) ο τόπος και ο χρό¬ 
νος έκδοσήςτης, β) το ονοματεπώνυμο καιη ιδιότητα των 
μελών του πειθαρχικού οργάνου, γ) το ονοματεπώνυμο 
καιη ιδιότητα του κρινομένου, δ) τα πραγματικά περιστα¬ 
τικά και στοιχεία που συνιστούντην αντικειμενική και υπο¬ 
κειμενική υπόσταση του πειθαρχικού παραπτώματος, 
προσδιορισμένα κατά τόπο και χρόνο, ε) η υποβολή ή όχι 
απολογίας, στ) η αιτιολογία της απόφασης, ζ) η γνώμη 
των μελών του πειθαρχικού οργάνου που μειοψήφησαν 
και η) η απαλλαγή του κρινομένου ή η ποινή που του επι¬ 
βάλλεται. 

3. Η πειθαρχική απόφαση υπογράφεται από τον Πρόε¬ 
δρο του Πειθαρχικού Συμβουλίου και το Γραμματέα. 

4. Η πειθαρχική απόφαση κοινοποιείται σε αντίγραφο, 
με επιμέλεια του Προέδρου του Πειθαρχικού Συμβουλί¬ 
ου, στο Διοικητικό Συμβούλιο του ΓΕΩΤ.Ε.Ε. και στον πει¬ 
θαρχικούς διωχθέντα. Η κοινοποίηση της απόφασης στον 
πειθαρχικούς διωχθέντα ενεργείται σύμφωνα με τις διατά¬ 
ξεις του άρθρου 14. 

Άρθρο 17 

Εκτέλεση απόφασης 

1. Η τελεσίδικη απόφαση εκτελείται υποχρεωτικώς από 
το Διοικητικό Συμβούλιοτου ΓΕΩΤ.Ε.Ε. Παράλειψη εκτέ¬ 
λεσης της ποινής αποτελεί πειθαρχικό παράπτωμα. 

2. Σε περίπτωση επιβολής της ποινής της προσωρινής 
διαγραφής, το μέλος χάνει τα δικαιώματα που απορρέ¬ 
ουν από την ιδιότητα του τακτικού μέλους του ΓΕΩΤ.Ε.Ε. 
καθώς και το δικαίωμα συμμετοχής στις εκλογές του Επι¬ 
μελητηρίου για όσο χρόνο διαρκεί η ποινή, ενώ στερείται 
του δικαιώματος συμμετοχής στα όργανα του ΓΕΩΤ.Ε.Ε. 
μέχρι την επόμενη Γ ενική Συνέλευση των Αντιπροσώπων 
των Κλάδων, η οποία είναι αρμόδια για να αποφασίσει την 
ανάκλησή του ή μη από αυτά. 

3. Η χρηματική ποινή εκτελείται από το ΓΕΩΤ.Ε.Ε. καιει- 
σπράττεται σύμφωνα με τις διατάξεις του Κώδικα γα την 
Είσπραξη των Δημοσίων Εσόδων. 

Άρθρο 18 

Σχέση της πειθαρχικής διαδικασίας 
με την ποινική ή άλλη δίκη - 

Επανάληψη της διαδικασίας 
Η πειθαρχική διαδικασία είναι αυτοτελής και ανεξάρτη¬ 
τη από οποιαδήποτε σχετιζόμενη με αυτή ποινική ή άλλη 
δίκη. Κατά τα λοιπά, εφαρμόζονται αναλόγως, στην περί¬ 
πτωση αυτή, οι διατάξεις των άρθρων 114 και 143 του 
Υπαλληλικού Κώδικα (Ν. 2683/1999). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουλίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΙΟα/Γ.Π. οικ. 73699 (3) 

Συμπλήρωση της Υ10α/ΓΠ 113199/1.2.2003 κοινής 
υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

1. Έχοντας υπόψη τις διατάξεις: 

α. Του Ν.1397/83 (ΦΕΚ 143/Α/7-10-83) 

β. Του Ν. 2071 /92(ΦΕΚ. 123/Α/92) 

γ. Του Ν. 2470/97(ΦΕΚ.40/Α/97) 

δ. Του Ν. 2519/97(ΦΕΚ. 165/Α/21 -8-97) 

ε. Του Ν. 2606/98(ΦΕΚ. 89/Α/22-4-98) 

στ. Του Ν. 2646/98(ΦΕΚ. 236/Α/20-10-98) 

ζ. Του Ν. 2676/99 (ΦΕΚ 1/Α/5-1-99) 

η. Του Ν. 2703/99 (ΦΕΚ72/Α/8-4-99) 

θ. Του Ν. 1946/91 (ΦΕΚ 146/Α/26-9-91) 

ι. Του Ν. 2618/98 (ΦΕΚ 128/Α/16-6-98) 

ια. Του Ν. 2737/99 (ΦΕΚ 174/Α/27-8-99) 

ιβ. Της αρ.Α1α/8342 Κ.Υ.Α. (ΦΕΚ 711/Β/17-7-98) 

ιγ. Του Ν. 2889/01 ΦΕΚ37/Α/2-3-2001 

ιδ. Του Ν. 2920/01 ΦΕΚ 131/Α/27-6-2001 

2. Την επιτακτική ανάγκη εύρυθμης λειτουργίας του 
Γ.Π.Ν. Παπαγεωργίου, κατά την διάρκεια της Συνόδου 
Κορυφής. 

3. Το γεγονός ότι από την απόφαση αυτή προκαλείται 
επιπλέον δαπάνη ύψους 10.000,00 € η οποία θα καλυφθεί 
από από τις εγκεκριμμένες πιστώσεις του προϋπολογι¬ 
σμού εσόδων-εξόδωντου οικονομικού έτους 2003 του εν 
λόγω ιδρύματος. 

4. Την 1065956/863/Α0006/15.7.2003 απόφαση του 
Πρωθυπουργού και Οικονομικών στους Υφυπουργούς 
Οικονομικών» (ΦΕΚ 985/ΤΒ’/τ.Β'/16.7.2003), αποφασί¬ 
ζουμε: 

Συμπληρώνουμε την ΥΙΟα/.Γ.Π. 113199/1.2.2003 (ΦΕΚ 
183/τ.Β’/19.2.2003) κοινή απόφαση των Υπουργών Οικο¬ 
νομικών και Υγείας και Πρόνοιας, για τις εφημερίες ιατρι¬ 
κού προσωπικού και στην ετήσια πίστωση για το έτος 
2003 του Γ.Π.Ν.Παπαγεωργίου προσθέτουμε το ποσό 
των 10.000,00 €. 

Η αύξηση αυτή αποτελεί την τελική οριστικοποίηση των 
δαπανών για εφημερίες έτους 2003 και οποιαδήποτε νέα 
μεταβολή θα μπορεί να γίνει μόνο με ισόποσο ανακατα¬ 
νομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ. ΥΙΟα/Γ.Π.54081 (4) 

Τροποποίηση της Υ10α/ΓΠ 123465/30.12.2002 κοινής 
υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις 

α. Του Ν. 1397/83 (ΦΕΚ143/Α/7.10.83) 

β. Του Ν. 2021/92 (ΦΕΚ123/Α/92) 

γ. Του Ν. 2470/97 (ΦΕΚ40/Α/97) 

δ. Του Ν. 2519/97 (ΦΕΚ 165/Α/21.8.97) 

ε. Του Ν. 2606/98 (ΦΕΚ89/Α/22.4.98) 

στ. Του Ν. 2646/98 (ΦΕΚ 236/Α20.10.98) 

ζ. Του Ν. 2676/99 (ΦΕΚ 1/Α/5.1.99) 

η. Το άρθρο 40 του Ν. 849/78 

θ. Του Ν. 2703/99 (ΦΕΚ 72 Α/99) 

ι. Του Ν. 2889/2001 (ΦΕΚ37/τ.Α’/2.3.2001) 

ια. Του Ν. 2920/2001 (ΦΕΚ 131/τ.Α’/27.6.2001) 

2. Του Π.Δ. 131/87 (ΦΕΚ 73/α/25.5.87) άρθρο 1 παρ. β’ 

3. Το 3712/3.6.2003 έγγραφο του Π.ε.Σ.Υ. Δυτικής Ελ¬ 
λάδος. 

4. Την 1065956/863/Α0006/15.7.2003 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 985/τ.Β’/16.7.2003). 

5. Την επιτακτική ανάγκη εύρυθμης λειτουργίας των 
Ν.Γ. Αμαλιάδας, Γ.Ν. Πύργου. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Την Τροποποίηση της ΥΙΟα/Γ.Π. 123465/30.12.2002 
(ΦΕΚ 97/τ.Β’/30.1.2003) κοινή απόφαση των Υπουργών 
Οικονομικών και Υγείας και Πρόνοιας, για τις εφημερίες 
ιατρικού προσωπικού, όπως αυτή συμπληρώθηκε με την 
ΥΙΟα/Γ.Π.28360/16.5.2003 (ΦΕΚ 644/τΒ’/23.5.2003) ως 
εξής: 

α) Για το Γ.Ν. Αμαλιάδας η ετήσια δαπάνη για το έτος 
2003 μειώνεται από 935.645.00,00 € σε 925.645.00 €. 

β) Γ ιατο Γ.Ν. Πύργου η ετήσια δαπάνη για το έτος 2003 
αυξάνεται από 1.237.099,00 €σε 1.247.099,00 € προκει- 
μένου να καλυφθούν οι εφημερίες για το έτος 2003. 

Κατά τα λοιπά ισχύουν οι προαναφερόμενες αποφάσεις 
ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ 


Κ. ΣΤΕΦΑΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΟΙΚ/Δ.Π.Ε.Φ./40956 (5) 

Τροποποίηση της ΥΠΠΟ/ΔΙΟΙΚ/16968/27.3.2001 απόφα¬ 
σης σχετικά με τη χρήση, αξιοποίηση και εκμετάλλευ¬ 
ση για πολιτιστικούς ή άλλους συναφείς σκοπούς των 
αποθηκών του Α' προβλήτα του Λιμένος Θεσσαλονί¬ 
κης που έχουν διαμορφωθεί σε πολιτιστικά κτίρια και 
των υπαίθριων χώρων του ίδιου προβλήτα. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη της παρ. 7 του άρθρου εβδόμου του Ν. 
2688/99 «Μετατροπή του Οργανισμού Λιμένος Πειραιώς 
και του Οργανισμού Λιμένος Θεσσαλονίκης σε ανώνυμες 
εταιρείες» (ΦΕΚ 40/Α/ 99). 

2. Την ΥΠΠΟ/ΔΙΟΙΚ/16968/27-3-01 κοινή απόφαση των 
Υπουργών Πολιτισμού και Εμπορικής Ναυτιλίας (ΦΕΚ 
375/Β/5.4.01) «Χρήση, αξιοποίηση και εκμετάλλευση για 
πολιτιστικούς ή άλλους συναφείς σκοπούς των αποθη¬ 
κών του Α’ προβλήτα του Λιμένος Θεσσαλονίκης που 
έχουν διαμορφωθεί σε πολιτιστικά κτίρια και των υπαί¬ 
θριων χώρωντου ίδιου προβλήτα». 

3. Το γεγονός ότι το Φεστιβάλ Θεσσαλονίκης έχει τεθεί 
υπό εκκαθάριση και 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του Δημοσίου, αποφασίζουμε: 

1. Τροποποιούμε την ΥΠΠΟ/ΔΙΟΙΚ/16968/27.3.2001 
(ΦΕΚ 375/Β75.4.2001) κοινή υπουργική απόφαση «Χρή¬ 
ση, αξιοποίηση και εκμετάλλευση για πολιτιστικούς ή άλ¬ 
λους συναφείς σκοπούς των αποθηκών του Α’ προβλήτα 
του Λιμένος Θεσσαλονίκης που έχουν διαμορφωθεί σε 
πολιτιστικά κτίρια και των υπαίθριων χώρων του ίδιου 
προβλήτα», και ορίζουμε ως τακτικό μέλος της προβλε- 
πόμενης από την παρ. Α7 της ανωτέρω απόφασης, Επι¬ 
τροπής, τον Προϊστάμενο της 9ης Εφορείας Βυζαντινών 
Αρχαιοτήτων του ΥΠΠΟ, αντί του Διευθυντή του Φεστι¬ 
βάλ Θεσσαλονίκης, με αναπληρώτρια την Διευθύντρια 
του Μουσείου Βυζαντινού Πολιτισμού. 

2. Στην παρ. Α7 της ίδιας απόφασης προστίθεται εδά¬ 
φιο ως εξής: 

«Ο Πρόεδρος της ανωτέρω Επιτροπής θα εκλέγεται με¬ 
ταξύ των μελών της, κατά την πρώτη συνεδρίαση αυτής». 

3. Κατά τα λοιπά ισχύει η ανωτέρω ΥΠΠΟ/ΔΙΟΙΚ/16968/ 
27.3.2001 (ΦΕΚ 375/Β/5.4.2001) τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2003 

οι ΥΠΟΥΡΓΟΙ 

ΠΟΛΙΤΙΣΜΟΥ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΒΕΝΙΖΕΛΟΣ ΓΙΩΡΓΟΣ ΠΑΣΧΑΛΙΔΗΣ 

-♦- 

Αριθ. ΥΠΠΟ/ΔΟΕΠΥ/ΤΘΠΥΝΣ/33/42426 (6) 

Κατοχή και χρήση ανιχνευτών μετάλλων και λοιπών οργά¬ 
νων διασκόπησης του υπεδάφους, του βυθού ή του 
πυθμένα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Της παραγράφου 8 του άρθρου 9 του Ν. 2557/1997 
"Θεσμοί, μέτρα και δράσεις Πολιτιστικής Ανάπτυξης" 
(ΦΕΚΑ'281). 


2. Της παραγράφου 2 του άρθρου 38 του Ν. 3028/2002 
"Γιατη προστασία των Αρχαιοτήτων και εν γένειτης Πολι¬ 
τιστικής Κληρονομιάς" (ΦΕΚΑΊ53). 

3. Του Π.Δ. 191/2003 "Οργανισμός Υπουργείου Πολιτι¬ 
σμού" (ΦΕΚ ΑΊ 46). 

4. Την αγορανομική διάταξη αριθ. 17 "Προσθήκη άρ¬ 
θρου 363 (α) της 14/89 Α.Δ. "Ανιχνευτές Μετάλλων" ή άλ¬ 
λων οργάνων διασκοπήσεως του υπεδάφους ή ακινήτων 
μνημείων". 

5. Του άρθρου 29ατου Ν. 1558/1985 (ΦΕΚΑΊ37) όπως 
προστέθηκε με το άρθρο 27 του Ν. 2081/1992 (ΦΕΚ 
ΑΊ54) και αντικαταστάθηκε με το άρθρο 1 παρ. 2ατου Ν. 
2469/1997 (ΦΕΚΒ'57). 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Καθορίζουμε τους όρους και τις Προϋποθέσεις κατο¬ 
χής και χρήσης ανιχνευτών μετάλλων ή άλλων οργάνων 
διασκόπησης προς διερεύνηση του υπεδάφους, του βυ¬ 
θού ή του πυθμένα, καθώς και τη διαδικασία χορήγησης 
των σχετικών αδειών, ως εξής: 

Α. Έννοιες 

1. - Ως "ανιχνευτές μετάλλου" (εφεξής "ανιχνευτές") νο¬ 
ούνται τα όργανα εκείνα που έχουν την δυνατότητα εντο¬ 
πισμού ενός είδους ή περισσοτέρων ειδών μετάλλων στο 
υπέδαφος, στο βυθό της θαλάσσης ή στον πυθμένα πο¬ 
ταμών, λιμνών και ελών, ή σε οικοδομήματα. 

2. - Ως "όργανα διασκόπησης προς διερεύνηση του υπε¬ 
δάφους, του βυθού ή του πυθμένα" (εφεξής "όργανα") νο¬ 
ούνται τα όργανα εκείνα, δια των οποίων, με χρήση μεθό¬ 
δων των φυσικών επιστημών και της σύγχρονης τεχνολο¬ 
γίας, καθίσταται δυνατή η διερεύνηση του υπεδάφους, 
του βυθού της θαλάσσης ή του πυθμένα ποταμών και λι¬ 
μνών, ιδίως ο εντοπισμός αρχαίων ερειπίων, αρχαιολογι¬ 
κών αποθέσεων, ναυαγίων κλπ. 

Β. Κατοχή ανιχνευτών και οργάνων 

1. Η κατοχή ανιχνευτών ή και οργάνων τελεί υπό τον 
έλεγχο των Υπηρεσιών της Γ ενικής Διευθύνσεως Αρχαιο¬ 
τήτων και Πολιτιστικής Κληρονομιάς του Υπουργείου Πο¬ 
λιτισμού (ΥΠ.ΠΟ). Προς τούτο κατά την πώληση των ανι- 
χνευτώνή καιοργάνων στηνημεδαπή, επιβάλλεται να συ¬ 
μπληρώνεται από τους ιδιώτες αγοραστές έντυπο δελτίο 
κατοχής ανιχνευτών ή και οργάνων, όπως το συνημμένο 
στην παρούσα παράρτημα. Το πρωτότυπο του δελτίου 
αυτού αποστέλλεται από τον πωλητή στην Γενική Διεύ¬ 
θυνση Αρχαιοτήτων και Πολιτιστικής Κληρονομιάς , στην 
οποία τηρείται ειδικό μητρώο. Το ειδικό αυτό μητρώο τη¬ 
ρείται και σε ψηφιακή μορφή, είναι δε προσιτό στις αρμό¬ 
διες Υπηρεσίες του ΥΠ.ΠΟ. ή άλλων Υπουργείων. Την ίδια 
υποχρέωση συμπληρώσεως και αποστολής του εντύπου 
δελτίου υπέχουν και όσοι εισάγουν στην ελληνική επικρά¬ 
τεια ανιχνευτές και όργανα, τα οποία απέκτησαν στην αλ¬ 
λοδαπή. 

2. Για την διάθεση στην αγορά ανιχνευτών μετάλλων ή 
άλλων οργάνων διασκοπήσεως του υπεδάφους, του βυ¬ 
θού ή του πυθμένος ή ακινήτων μνημείων και χώρων επι¬ 
βάλλεται όπως στην συσκευασία και στις οδηγίες χρή- 
σεώς τους, αναγράφεται σε εμφανές μέρος και με σα¬ 
φήνεια, ότι η χρήση των οργάνων αυτών επιτρέπεται μόνο 
σε συγκεκριμένη περιοχή κατόπιν αδείας της αρμόδιας 
Περιφερειακής ή Ειδικής Περιφερειακής Υπηρεσίας της 
Γ ενικής Διεύθυνσης Αρχαιοτήτων και Πολιτιστικής Κλη¬ 
ρονομιάς του ΥΠ.ΠΟ. (Αγορανομική Διάταξη αριθ. 17/ 
21.12.1998 (ΦΕΚ 1330/Β /31.12.1998). 

3. Σε περίπτωση μεταβιβάσεως, καθ' οιονδήποτε τρό¬ 
πο, των κατεχομένων ανιχνευτών ή και οργάνων, ο μετα¬ 
βιβάζουν οφείλει να δηλώνει χωρίς υπαίτια καθυστέρηση 
την μεταβίβαση στην αρμόδια Υπηρεσία, καθώς και τα 
στοιχεία του νέου κατόχου, ο οποίος υποχρεούται να συ¬ 
μπληρώσει και να υποβάλει σ' αυτήν το έντυπο δελτίο της 
ανωτέρω παραγράφου 3. 

4. Όσοι κατέχουν ανιχνευτές ή και όργανα κατά την δη¬ 
μοσίευση της παρούσης αποφάσεως στην Εφημερίδα 
της Κυβερνήσεως οφείλουν εντός ενός έτους από της 
ημερομηνίας της δημοσιεύσεως να συμπληρώσουν και 
να υποβάλουν στην Γενική Διεύθυνση Αρχαιοτήτων και 
Πολιτιστικής Κληρονομιάς του ΥΠ.ΠΟ. το έντυπο δελτίο 
κατοχής ανιχνευτών ή και οργάνων. 

Γ. Χρήση ανιχνευτών και οργάνων και διαδικασία χορη- 
γήσεως αδειών χρήσεως. 

1. Για κάθε χρήση ανιχνευτών ή και οργάνων, ο κάτοχος 
υποβάλλει στην κατά τόπο αρμόδια Περιφερειακή ή Ειδι¬ 
κή Περιφερειακή Υπηρεσία της Γενικής Διεύθυνσης Αρ¬ 
χαιοτήτων και Πολιτιστικής Κληρονομιάς του ΥΠ.ΠΟ. 
σχετική αίτηση, επισυνάπτοντας φωτοαντίγραφο χάρτου 
ή τοπογραφικού διαγράμματος καταλλήλου κλίμακος, 
στον οποίο καθορίζεται η περιοχή όπου θα χρησιμοποιη¬ 
θούν. Στην αίτηση αναγράφεται οπωσδήποτε ο σκοπός 
της χρήσεως τους στην καθοριζομένη ως άνω περιοχή, ο 
χρόνος της χρήσεως, καθώς και τα πρόσωπα που θασυμ- 
μετάσχουν. 

2. Δεν επιτρέπεται η χορήγηση αδείας χρήσης ανιχνευ¬ 
τών ή και οργάνων σε αρχαιολογικούς χώρους ή ιστορι¬ 
κούς τόπους ή σε ζώνες προστασίας καθώς και πλησίον 
μνημείων ή επί μνημείων. Κατ' εξαίρεση μπορεί να επι- 
τραπεί, μετά από γνώμη του αρμοδίου Τοπικού Συμβου¬ 
λίου Μνημείων, η χρήση ανιχνευτών ή και οργάνων και 
στους ανωτέρω χώρους, τόπους ή ακίνητα μνημεία α) 
στους εκτελούντες αρχαιολογικές έρευνες πεδίου (άρ¬ 
θρα 35-38 του Ν.3028/2002), β) στους εκτελούντες εργα¬ 
σίες προστασίας μνημείων (άρθρα 40-43 του Ν. 3028/ 
2002), γ) για εκπαιδευτικούς ή ερευνητικούς σκοπούς και 
εν γένει για τις ανάγκες της Υπηρεσίας και δ) όταν παρί- 
σταται ανάγκη επισκευής υφισταμένων στους χώρους 
αυτούς κοινωφελών δικτύων. 

3. Δεν επιτρέπεται η χορήγηση αδείας χρήσης ανιχνευ¬ 
τών ή και οργάνων σε πρόσωπα που δεν παρέχουν τα 
εχέγγυο για την εκπλήρωση των υποχρεώσεων που επι¬ 
βάλλονται απότηνπαρούσα απόφαση, ιδίως δε σε όσους 
έχουν τα κωλύματα που αναφέρονται στο εδάφιο γ' της 
παρ.2 του άρθρου 23 του Ν.3028/2002, καθώς και σε 
όσους έχουν καταδικασθεί αμετάκλητα για παράβαση 
του Ν.6133/1934 (ΦΕΚ 172/Α729.5.1934). 

4. Η αρμόδια Περιφερειακή ή Ειδική Περιφερειακή Υπη¬ 
ρεσία του ΥΠ.ΠΟ., αφού ελέγξει την νομιμότητα της κα¬ 
τοχής του ανιχνευτού ή και οργάνου και των αιτουμένων 
ερευνών, μπορεί να χορηγεί την άδεια χρήσης για τον συ¬ 
γκεκριμένο τόπο και χρόνο. 

5. Στην άδεια που χορηγείται κατά την προηγου μένη πα¬ 
ράγραφο περιλαμβάνονται οι αναγκαίοι όροι, ιδίως για 
την διασφάλιση των μνημείων και των χώρων κατά την διε- 
ρεύνηση με ανιχνευτές ή όργανα, για την ανακοίνωση 
στην Υπηρεσία των αποτελεσμάτων της διερεύνησης, για 
τυχόν διενέργεια των εργασιών υπό την εποπτεία υπαλ¬ 
λήλου της Υπηρεσίας, για το συγκεκριμένο χρονικό διά¬ 
στημα διενεργείας τους κλπ. Η άδεια κοινοποιείται στον 
ενδιαφερόμενο, στην αρμόδια Κεντρική Υπηρεσία του 
ΥΠ.ΠΟ., σε τυχόν συναρμόδιες Περιφερειακές Υπηρε¬ 


σίες του ΥΠ.ΠΟ. και στις κατά τόπον αρμόδιες αστυνομι¬ 
κές ή λιμενικές αρχές. 

6. Οι αιτούμενοι διενέργεια αρχαιολογικής έρευνας πε¬ 
δίου, σύμφωνα με τα άρθρα 35 έως 38 του Ν.3028/2002, 
οφείλουν να αναφέρουν εάν στον εξοπλισμό τους περι¬ 
λαμβάνονται ανιχνευτές ή και όργανα και εάν θα κάνουν 
χρήση αυτών. 

7. Η χρήση ανιχνευτών ή και οργάνων χωρίς την άδεια 
της Υπηρεσίας που προβλέπεται από την παρ. 8 του άρ¬ 
θρου 9 του Ν. 2557/1997, από την παρ. 2 του άρθρου 38 
του Ν. 3028/2002 και από την παρούσα απόφαση είναι 
παράνομη, τιμωρείται δε σύμφωνα με το άρθρο 62 του 
Ν. 3028/2002 και συνεπάγεται τις προβλεπόμενες από 
τον ίδιο νόμο συνέπειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 26110 (7) 

Συγκρότηση Οργανωτικής Επιτροπής (Ν.Π.Ι.Δ.) Παγκό¬ 
σμιου Πρωταθλήματος Ιστιοπλοΐας ατόμων με αναπη¬ 
ρία σύμφωνα με το Ν. 2725/1999 άρθρο 53, όπως τρο¬ 
ποποιήθηκε με το Ν. 3057/2002 άρθρο 77 παρ. 8. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α)Του Α. Ν. 397/68 «περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Π.Δ. 77/85 «Οργανισμόςτης Γ.Γ.Α.». 

δ) Του Ν.2725/99 (ΦΕΚ 121/Α717.6.1999) «Ερασιτεχνι¬ 
κός και Επαγγελματικός Αθλητισμός και άλλες διατάξεις 
άρθρο 53 παρ. 1,2, 3, 4 και του άρθρου 77 παρ. 8 του Ν. 
3057/02 «Τροποποίηση και συμπλήρωση του Ν. 2725/ 99, 
ρύθμιση θεμάτων Υπουργείου Πολιτισμού και άλλες δια¬ 
τάξεις» (ΦΕΚ239/Α710.10.2002). 

2. Την 25140/4.9.2002 (ΦΕΚ 1156/Β75.9.2002) κοινή 
απόφαση του Πρωθυπουργού και του Υπουργού Πολιτι¬ 
σμού περί «ανάθεσης αρμοδιοτήτων στον Υφυπουργό 
Πολιτισμού Γεώργιο Λιάνη». 

3. Την 23651/27.8.1996 εγκύκλιο του Γενικού Γραμματέα 
Αθλητισμού περί «ανάληψης Διεθνών Διοργανώσεων». 

4. Το από 1.4.2003 έγγραφο του ΙΣΤΙΟΠΛΟΪΚΟΥ ΟΜΙ¬ 
ΛΟΥ ΠΕΙΡΑΙΑ και ΝΑΥΤΙΚΟΥ ΟΜΙΛΟΥ ΕΛΛΑΔΟΣ. 

5. Το 14812/14.5.2003 έγγραφο της Ελληνικής Ιστιο¬ 
πλοϊκής Ομοσπονδίας. 

5. Το 7766/24.7.2003 έγγραφο της Ο.Ε. Ο.Α. «ΑΘΗΝΑ 
2004 Α.Ε.», αποφασίζουμε: 

Συγκροτούμε Οργανωτική Επιτροπή (Ν.Π.Ι.Δ.) για τη 
διεξαγωγή του ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΙΣΤΙΟ¬ 
ΠΛΟΪΑΣ ΑΤΟΜΩΝ ΜΕ ΑΝΑΠΗΡΙΑ που θα διεξαχθεί στον 
Ιστιοπλοϊκό Όμιλο Πειραιώς, από 4 έως 12 Σεπτεμβρίου 
2003 η οποία αποτελείται από τους κάτωθι: 

1. ΝΙΚΟΛΑΟ ΚΑΡΑΓΕΩΡΓΙΟΥ, ως Πρόεδρο 

2. ΑΛΚΙ ΜΑΓΚΡΙΩΤΗ, ως Αντιπρόεδρο 

3. ΠΕΤΡΟ ΠΡΙΦΤΗ, ως Μέλος 

4. ΑΝΑΣΤΑΣΙΟ ΒΑΣΙΛΑ, ως Μέλος 

5. ΤΑΚΗ ΝΙΚΗΦΟΡΙΔΗ, ως Μέλος 

6. ΒΑΣΙΛΗ ΜΠΟΓΑΚΟ, ως Μέλος 

7. ΓΙΑΝΝΟΥΛΑ ΚΩΝΣΤΑΝΤΟΠΟΥΛΟΥ, ως Μέλος 

8. ΠΡΟΔΡΟΜΟ ΤΣΟΛΑΚΙΔΗ, ως Μέλος 

9. ΚΩΝΣΤΑΝΤΙΝΑΣΩΤΗΡΙΑΔΗ, εκπρόσωπος Ε.Π.Ε., ως 
Μέλος 

10. ΑΡΙΣΤΕΙΔΗ ΠΑΝΑΝΟ, εκπρόσωπο Ε.Α.ΟΜ. ΑΜΕΑ 
ως Μέλος 

11. ΙΩΑΝΝΑ ΚΑΡΥΟΦΥΛΛΗ, Εκπρόσωπο ΟΕΟΑ ΑΘΗΝΑ 
2004, ως Μέλος 

12. ΔΗΜΗΤΡΙΟ ΑΛΕΒΙΖΑΚΗ, Εκπρόσωπο ΟΕΟΑ ΑΘΗ¬ 
ΝΑ 2004, ως Μέλος 

Γραμματείςτης ανωτέρω Οργανωτικής Επιτροπής ορί¬ 
ζονται οι ΦΕΛΕΜΕΓΚΑ ΧΑΡΙΣ και ΔΡΑΝΔΑΚΗ ΙΩΑΝ ΝΑ και 
Οικονομική Υπόλογος ορίζεται, η ΚΑΤΡΙΒΕΣΗ ΧΡΙΣΤΙΝΑ 
μόνιμη υπάλληλος της Γ.Γ.Α. ΔΕ2/Β’. 

Έργο της ανωτέρω Οργανωτικής Επιτροπής είναι η 
προετοιμασία, η οργάνωση και διεξαγωγή του Παγκοσμί¬ 
ου Πρωταθλήματος Ιστιοπλοΐας Ατόμων με Αναπηρία, 
καθώς και η κατάρτιση και υποβολή του προϋπολογισμού 
της διοργάνωσης για την έκδοση της προβλεπόμενης 
από τις διατάξεις της παρ. 3 του άρθρου 53 του Ν .2725/99 
Υπουργικής Απόφασης. 

Ο Πρόεδρος, ο Αντιπρόεδρος και τα Μέλη της ΟΡΓΑ¬ 
ΝΩΤΙΚΗΣ ΕΠΙΤΡΟΠΗΣ δεν δικαιούνται αποζημίωσης. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. ■ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 26261 (8) 

Τροποποίηση της 23072/23.8.2002 (ΦΕΚ 1111/Β/23.8. 
2002) κοινής υπουργικής απόφασης περί «Συγκρότη¬ 
σης Εθνικής Επιτροπής Σχολικού Αθλητισμού (ΕΣΑΘ) 
και όπως αυτή τροποποιήθηκε με την 30308/ 
7.11.2003 (ΦΕΚ 1467/Β/21.11.2002) Κ.Υ.Α.». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν.397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 


β) Του Ν. 1558/1985 (ΦΕΚ 137Α) «Κυβέρνηση και Κυ¬ 
βερνητικά Όργανα». 

γ) Του Π.Δ.77/85 «Οργανισμός της Γενικής Γραμμα¬ 
τείας Αθλητισμού». 

δ) Του Ν. 2725/1999 (ΦΕΚ 121 /Α) « Ερασιτεχνικός και 
επαγγελματικός αθλητισμός και άλλες διατάξεις» άρθρο 58. 

2. Την Στ. 5/53/31-10-2001 (ΦΕΚ 1284/Β/31 -10-2001) 
κοινή απόφαση των Πρωθυπουργού και Υπουργού Εθνι¬ 
κής Παιδείας και θρησκευμάτων. 

3. Την ΥΠΠΟ/ΔΙΟΙΚ/Α1/25140/05-09-2002 (ΦΕΚ 1156/Β/ 

5.9.2002) κοινή απόφαση των Πρωθυπουργού και Υπουρ¬ 
γού Πολιτισμού «περί ανάθεσης αρμοδιοτήτων στον Υφυ¬ 
πουργό Πολιτισμού, Γεώργιο Λιάνη». 

4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού και ότι η προκαλούμενη από 
την εν λόγω απόφαση, δαπάνη θα καλυφθεί σύμφωνα με 
την 28055/31-5-2001 (ΦΕΚ 709/Β/6-6-2001) κοινή υπουρ¬ 
γική απόφαση των Υπουργού Πολιτισμού και Υφυπουρ¬ 
γού Οικονομικών «Διάθεση του ποσού και λειτουργίας Ει¬ 
δικού Λογαριασμού 234372/1». 

5. Την 30275/23-12-99 απόφαση περί «Ορισμού Υπολό- 
γου-Διαχειριστή». 

6. Την 23072/23.8.2002 (ΦΕΚ 1111/Β/23.8.2002) κοινή 
υπουργική απόφαση περί «ΣΥΓΚΡΟΤΗΣΗΣ ΕΘΝΙΚΗΣ 
ΕΠΙΤΡΟΠΗΣ ΣΧΟΛΙΚΟΥ ΑΘΛΗΤΙΣΜΟΥ (ΕΣΑΘ)» και 
όπως αυτή τροποποιήθηκε με την 30308/7.11.2002 κοινή 
υπουργική απόφαση (ΦΕΚ 1467/Β/21.11.2002), αποφασί¬ 
ζουμε: 

Τροποποιούμε την 23072/23.8.2002 (ΦΕΚ 1111/Β/ 

23.8.2002) κοινή υπουργική απόφαση περί «ΣΥΓΚΡΟ¬ 
ΤΗΣΗΣ ΕΘΝΙΚΗΣ ΕΠΙΤΡΟΠΗΣ ΣΧΟΛΙΚΟΥ ΑΘΛΗΤΙΣΜΟΥ 
(ΕΣΑΘ)» και όπως αυτή τροποποιήθηκε με την 30308/ 
7-11-2002 κοινή υπουργική απόφαση (ΦΕΚ 1467/Β7 
21.11. 2002), καθόσον μέρος αφορά στην αμοιβή του 
Οικονομικού Υπολόγου, η οποία ορίζεται στο ποσό των 
950.00 €. 

Η ισχύς της παρούσας απόφασης αρχίζει από 
19.5.2003. 

Κατά τα λοιπά ισχύουν ως έχουν οι 23072/23-8-2002 
(ΦΕΚ 1111/Β/23.8.2002) και 30308/7.11.2002 (ΦΕΚ 1467/ 
Β/21.11.2002) αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΠΕΤΡΟΣ ΕΥΘΥΜΙΟΥ ΓΕΩΡΓΙΟΣ ΛΙΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




